La casa i estudi de Francesc Torres és una mena de gabinet del col·leccionista sobre el seu món\n“És fàcil que crític i artista es converteixin en indigents”\nManuel Segade. situació crítica\nTé sentit la crítica d'art avui?A Espanya no es diferencia tradicionalment entre la crítica i el comissariat: són tasques que diferents professionals fan indistintament. Per mi són dues disciplines...\nColor i caliu d'artista\nCarme Miquel i Tom Carr creuen que són pintora i escultor malgrat que l'obra s'ha fet més etèria\n“En art ja no té sentit pensar en noms aïllats”\nCèlia del Diego. situació crítica\nTé sentit la crítica avui?Per descomptat! I en té tant que desborda els seus llocs tradicionals per travessar també els projectes d'artistes, comissaris, mediadors. És essencial que mantinguem, i...\nMatèria i espiritualitat\nSovint ens passa que no entenem els artistes però, per raons que no sabem explicar, les seves obres ens emocionen. Fa poc, el filòsof i crític d'art Arnau Puig s'hi va referir de manera meravellosa:...\nProtagonistes dels anys 80\nLes revisions històriques que ha fet el Macba dels anys 80 i 90 són fruit d'una empanada mental de coneixements, teories i filosofies que el país no ha viscut, i ha deixat de banda l'experiència real viscuda pels artistes i la contribució que van fer al panorama de les arts contemporànies.\n“La crítica és imprescindible”\nFrancesc Miralles. situació crítica\nTe sentit la crítica avui?Jo tinc un sentit molt tradicional de la crítica i és per això que considero que te sentit i que és imprescindible. Ningú es pregunta si cal tenir analistes polítics o...\nEl taller de les idees\nL'artista terrassenc Pere Bellés no va anar a Cadaqués perseguint cap mite. La llum i l'horitzó el van captivar. I el mite el va acabar buscant a ell


Aviso Legal – COCEMFE\nCOCEMFE Valencia: Federació d'Associacions de Persones amb Discapacitat Física i Orgànica de la Província de València\nDirecció: C/ Torres nº12 bajo 46018 Valencia\nLes presents condicions legals regulen l'ús permès d'aquesta pàgina web que COCEMFE València pode de forma gratuïta als usuaris d'internet. En cas de no acceptar aquestes condicions legals, deurà abandonar la web.\nL'usuari en acceptar els termes per a l'ús d'aquesta web s'obliga a usar els serveis i continguts de forma correcta i lícita i haurà d'abstenir-se de:\nCOCEMFE València no es fa responsable de les pèrdues o perjudicis que puga ocasionar a l'usuari per virus, indisponibilitat o qualsevol altre comportament anòmal de la web.\nDes de COCEMFE València, s'han intentat implementar totes les mesures de seguretat al seu abast, per a poder establir un correcte funcionament de la web, i així intentar evitar el mal funcionament de la web o l'ocasió de danys a tercers.\nD'altra banda, COCEMFE València no es fa responsable de les opinions abocades pels usuaris. Si en algun moment detectara un comportament i/o contingut inadequat i/o que infringisca la Llei o drets de tercers, comunique'ns-ho immediatament al nostre e-mail.\nCOCEMFE València és titular de tots els drets de propietat intel·lectual i industrial d'aquest espai Web, així com dels elements continguts en el mateix (a títol enunciatiu, imatges, so, àudio, vídeo, programari o textos; marques o logotips, combinacions de colors, estructura i disseny, selecció de materials usats, programes d'ordinador necessaris per al seu funcionament, accés i ús, etc…).\nTots els drets reservats. En virtut del que es disposa en els articles 8 i 32.1, paràgraf segon, de la Llei de Propietat Intel·lectual, queden expressament prohibides la reproducció, la distribució i la comunicació publica, inclosa la seua modalitat de posada a disposició, de la totalitat o part dels continguts d'aquesta pàgina web, amb finalitats comercials, en qualsevol suport i per qualsevol mitjà tècnic, sense l'autorització de COCEMFE València.\nL'usuari es compromet a respectar els drets de Propietat Intel·lectual i Industrial titularitat de COCEMFE València. Podrà visualitzar els elements de l'espai Web i fins i tot imprimir-los, copiar-los i emmagatzemar-los en el disc dur del seu ordinador o en qualsevol altre suport físic sempre que siga, única i exclusivament, per al seu ús personal i privat. L'usuari haurà d'abstenir-se de suprimir, alterar, eludir o manipular qualsevol dispositiu de protecció o sistema de seguretat que estiguera instal·lat en el les pàgines de COCEMFE València.\nCOCEMFE València vetlarà pel compliment de les anteriors condicions com per la deguda utilització dels continguts presentats en les seues pàgines web, exercitant totes les accions civils i penals que li corresponguen en el cas d'infracció o incompliment d'aquests drets per part de l'usuari.\nAquesta pàgina web es troba sotmesa a la legislació Espanyola i en cas de litigi o controvèrsia sorgida de l'ús d'aquesta pàgina web, ambdues parts se sotmeten a la jurisdicció dels tribunals de la ciutat de València. Aquesta clàusula de submissió expressa als tribunals de la ciutat de València, no serà aplicable per als supòsits de litigi amb els usuaris de la web que segons la legislació vigent ostenten la condició de consumidors, en aquest cas ambdues parts estaran sotmesos a la jurisdicció dels Jutjats i Tribunals de residència del consumidor.


CIX Chez le médecin | adhuca't\nSembla difícil que a cal metge puguis trobar material per a un bloc d’aquest tipus, però aquesta tarda m’hi he trobat…\nResulta que el metge de sempre, castellanoparlant amb bon català, no hi era, i m’ha rebut la substituta, francòfona… amb un català encara millor. Li han fet gràcia els meus orígens familiars i lingüístics, i de seguida que ha sabut que era professor de català hem encetat una conversa bilingüe força interessant. Sovint tendim a pensar que certs parlants, per la situació lingüística que viuen, no són capaços d’entendre certes realitats. Sense ànim de generalitzar, sempre he pensat que la comunitat lingüística francesa és prou renitent al multilingüisme (dit altrament riquesa lingüística), a causa de dos factors principals: haver estat una lingua franca durant anys i panys (per què n’hem d’aprendre i valorar d’altres si amb la meva en tinc prou?) i el model estàndard francès, unitari monocèntric (que implica, a voltes, menystenir la variació lingüística).\nEl cas és que la metgessa era l’excepció embolcallada amb pell humana –exagero deliberadament; repeteixo: no pretenc pas generalitzar–: de seguida s’ha afanyat a assegurar que la frontera entre Catalunya i França era de les més difuses que coneixia, a declarar l’estima que tenia per la llengua catalana (“molt musical”) i, finalment, a explicar les peripècies que havia viscut quan s’havia engrescat amb el nivell D (“que no sols implica tenir coneixements generals de literatura, història i gramàtica, sinó també llegir en català regularment”; “el dictat és gairebé impossible de superar, amb paraules que difícilment has ensopegat mai”).\nHi estic completament d’acord: si (alguns) catalans ens queixem de la desafecció que sentim envers l’estat que ens… aplega (o arreplega), no sé pas què deuen sentir (alguns) rossellonesos; sempre he cregut que les llengües llatines són més musicals, metafòricament i literal, que no pas d’altres de famílies lingüístiques diferents (m’ha fet pensar en una companya figuerenca que volia saber com sonava el català, eles velars a banda, per a un no catalanoparlant), i sí, el nivell superior de català sovint passa de taca d’oli (algú sap quin és el plural de cuscús?; jo tampoc no ho hauria sabut).\nEn fi, 10 minuts més tard de conversa he sortit de la consulta amb el cap ben alt, el pap inflat i el ritme marcial, mentre he sentit com la metgessa, engrescada, ha rebut la dona octogenària que anava al darrere directament en francès. De ben segur que el públic deu haver pensat que era la típica gavatxa tibada.\n6 comments on “CIX Chez le médecin”\nHi ha qui surt al bosc i hi troba pleonasmes, hi ha qui va a l’ambulatori i hi troba sensibilitats lingüístiques i després hi ha qui ni és capaç d’ensopegar un rovelló ni que la visiti un professional més de cinc minuts (ai, que n’està de mal repartit el món!).\nPel que fa al D d’enguany, no era impossible i si no arribo al 7 assumiré la meva responsabilitat… tanmateix això no implica que pugui demanar una revisió d’examen (encara no he paït que el cava no sigui sinònim del xampany i que el photoshop no sigui una eina pròpia dels dissenyadors gràfics :-)).\nAcabes de definir perfectament els tres esglaons: mestre, lletraferit de pa sucat amb oli i… aspirant a lletraferida? Posa’t tu mateixa l’etiqueta. :_)\nCava no és sinònim de xampany? Jo hauria respost el mateix, i veig que el DIEC2 ens dóna la raó (potser no és ben bé el mateix, però “popularment” sovint ens hi referim amb totes dues formes).\nM’he perdut amb això del Photoshop…\nHome, fins ara m’havia autoetiquetat com a perepunyetes (montsepunyetes pels amics), però m’agrada més la que proposes.\nPel que fa al cava, el photoshop i una altra història que no ve al cas, són els culpables que l’any passat em faltessin tres dècimes per assolir una puntuació rodoneta… i totes tres en (in)comprensió lectora!\nCelebro que tu també pensis que cava i xampany són sinònims malgrat que el criteri de correcció fos un altre. M’acabes de reforçar la meva tendència natural al “eppur si muove”.\nComenço a sentir campanes… El barem de la vostra CL trontollava una mica (ja veus que he optat per un verb més “fort” que grinyolar).\nQue n’ets, de saberuda! 🙂\nPerdoneu que talli aquest duet. Ara em tocarà fer de baríton, que són els que aixafen les guitarres als tenors i les sopranos.\nJo vaig aprendre que el plural de cuscús era cuscussos. Em faig creus de la meva inòpia! Mira que seria fàcil recordar que fa el mateix plural d’arròs. (Ja sento un “dejavú”. No ho vam discutir l’any passat això? ). NO hauríem d’ensenyar quin criteri aplica la llengua per formar o derivar una paraula que no pas anar enumerant un llistat de normes i excepcions?\nOrgullosos que tallis el duet i hi aportis llum. 🙂\nTens tota la raó que s’ha de valorar conèixer els mecanismes d’una llengua en aspectes més o menys… “exactes”. Ara bé, no creus que sovint a les proves es peca d’anar a buscar l’excepció? Potser ens interessaria més avaluar com s’apostrofa Irene, inepta i inútil (pobra Irene!) que no pas una o ira. O potser les noves proves ja miren de tirar per aquí, no ho sé…\nThis entry was posted on 29/05/2010 by adhucat in anècdotes, societat.


Investiguen l'aparició d'avis morts misteriosament en residències catalanes\nInvestiguen les morts d'ancians a dues residències catalanes per coronavirus\nLes diligències es podran ampliar si apareixen més caso en altres residències\nper Redacció dimarts, 24 de març 2020 - 15:22h | Actualitzat a 24/03/2020 16:04h\nLa fiscalia ha obert una investigació per la mort d'ancians en les residències de Capellades i Olesa de Montserrat | Cedida\nLa fiscalia ha obert una investigació per aclarir les circumstàncies de les morts que hi ha hagut a les residències de Capellades, a l'Anoia, i d'Olesa de Montserrat, al Baix Llobregat, a causa de coronavirus. El fiscal superior de Catalunya, Francisco Bañeres, ha ordenat l'obertura de diligències, segons ha avançat el diari 'El País' i han confirmat a l'ACN fonts judicials.\nInvestiguen la mort d'ancians en residències\nLa Fiscalia General de l'Estat va obrir dilluns una investigació al voltant de les morts d'ancians en algunes residències arreu de l'Estat «per determinar la gravetat dels fets i la possible rellevància penal» després que el Ministeri de Defensa afirmés que membres de l'exèrcit s'han trobat cadàvers i residents en situacions «extremes» i en males condicions de salubritat en diversos centres.\nAquest dimarts, el fiscal superior de Catalunya ha ordenat la investigació de les morts per coronavirus a residències d'Olesa de Montserrat i de Capellades. Fonts judicials, però, remarquen que a aquestes diligències s'hi afegiran casos que puguin aparèixer en altres centres de gent gran.\nEl nombre de víctimes per coronavirus a la residència d'avis de Capellades és de dotze, segons ha informat la Fundació Consorts Guasch, que és qui gestiona la residència de la localitat, que té capacitat per a 83 persones. Pel que fa a la residència Santa Oliva d'Olesa de Montserrat, han mort nou dels divuit interns que han ingressat a l'Hospital de Martorell per coronavirus. La resta estan ingressats en estat greu.\nDefunció Anoia Baix Llobregat


El Mercat de Pagès amplia l'oferta al Parc de Torreblanca — Informació i notícies sobre tot el que passa al Baix Llobregat i l'Hospitalet del Llobregat\nDías de este evento: Domingo, 9 de junio de 2013 | Leída 789 veces\nEl Mercat de Pagès amplia l'oferta al Parc de Torreblanca\nEl de Sant Boi, que es fa els divendres, es consolida com una oferta comercial permanent de productes del Parc Agrari per la bona acollida\nEl proper diumenge 9 de juny s'inaugurarà, al parc de Torreblanca, situat entre Sant Joan Despí, Sant Feliu de Llobregat i Sant Just Desvern, el Mercat de Pagès setmanal.\nLa creació d'aquest nou Mercat de Pagès a la comarca del Baix Llobregat (després dels del Santa Coloma de Cervelló, el Prat i Sant Boi) ha estat promoguda pel Parc Agrari, el Consell Comarcal del Baix Llobregat, els ajuntaments dels tres municipis que comparteixen el parc i l'Àrea Metropolitana de Barcelona (AMB). L’ esdeveniment s'emmarca en el Programa d'activitats del Parc de Torreblanca.\nEl mercat tindrà inicialment set parades on els pagesos del Parc Agrari del Baix Llobregat vendran directament, sense intermediaris, els seus productes de temporada, amb l'objectiu d'oferir al consumidor producte fresc, de temporada, d'alta qualitat i conreat al costat de casa, mai provinent de fora de la comarca del Baix Llobregat. El mercat també incorporarà periòdicament diferents tallers i propostes d'activitats.\nEl dia 9 de juny i a l’entorn de l’inauguració del mercat a la plaça de la Torre del Parc de Torreblanca, s’han organitzat una sèrie de tallers, entre les 11 i les 14 hores, destinats a adults i infants: d’agricultura bàsica, de fabricació de compota casolana i de consum responsable.\nEl mercat de Sant Boi es consolida\nPrecisament, aquest mes de juny el Mercat de Pagès de la rambla de Rafael Casanova, a Sant Boi, fa un any, una iniciativa que ha tingut molt bona acollida i que ha decidit l'Ajuntament a consolidar-lo com una oferta comercial permanent.\nEl Mercat de Pagès de Sant Boi es va posar en marxa l'1 de juny de 2012 cada divendres a la tarda amb caràcter de prova pilot, i després de dotze mesos de funcionament, s'ha decidit donar-li continuïtat i s'han adjudicat les parades (11 de fruites i hortalisses i 1 de productes elaborats).\nLes parades de fruita i hortalisses vendran exclusivament productes conreats al Parc Agrari del Baix Llobregat. Seran, doncs, productes de qualitat, autòctons, que variaran segons l'època de l'any. De forma periòdica, es faran accions per promoure els productes de temporada.\nUna enquesta realitzada aquest hivern a visitants del Mercat de Pagès mostra una bona acollida per part de la clientela. La valoració general és de 8,05 punts sobre 10. El 94% de les persones enquestades consideren que la relació qualitat-preu dels productes és bona. La majoria visita el mercat setmanalment, viu a prop i hi va a peu.


S’incendia un pesquer a tres milles del port de Tarragona | Notícies TGN - Notícies de Tarragona Diari Digital\nSalvament Marítim ha remolcat aquest divendres un matí un pesquer que es trobava a la deriva després de patir un incendi a bord, concretament a la sala de màquines, a tres milles del port de Tarragona. L’avís s’ha produït al voltant de tres quarts de set del matí quan Salvament Marítim ha rebut una trucada d’auxili del pesquer Nova Tortosina, que té base al mateix port tarragoní. L’embarcació es trobava a la deriva com a conseqüència de l’incendi, que ha estat sufocat pels tripulants del Nova Tortosina amb extintors de CO2. Immediatament, el Salvamar Diphda s’ha desplaçat fins on es trobava el pesquer per remolcar-lo fins a port, on ha quedat atracat poc abans de dos quarts de nou del matí.\nEn l’arribada a port, Salvament Marítim ha activat els bombers perquè inspeccionés el pesquer i certificar que el foc ja es trobava del tot extingit.


Catalunya Música ofereix la transmissió de l'òpera "Manon" des del Gran Teatre del Liceu\nCatalunya Música transmetrà demà dissabte l'òpera "Manon", de Jules Massenet, des del Liceu. La transmissió començarà cinc minuts abans de dos quarts de nou del vespre. Els comentaris els faran Jaume Radigales i el crític musical Pau Nadal.\nVíctor Pablo Pérez dirigirà el Cor i l’Orquestra Simfònica del Liceu. L’òpera la interpretaran, entre d’altres, les veus de la soprano Natalie Desssay, el tenor Rolando Villazón i el baix Samuel Ramey.\n“Manon” és l’òpera més coneguda i estimada de Jules Massenet, un veritable paradigma de l’òpera francesa. Es basa en “L’histoire du chevalier des Grieux et de Manon Lescaut” de l’abbé Prévost i és una de les més fidels a l’original entre les del mateix tema.\nEs tracta de la història de dos adolescents (una atractiva jove destinada a un convent i un noble de províncies que se n’enamora bojament) que fugen a París, on la crua realitat posa al descobert els seus veritables caràcters. Manon és una dona ambiciosa que aspira per damunt de tot al luxe i a la comoditat, i que fins i tot arriba a la traïció i la prostitució. Des Grieux, en canvi, és ingenu i feble, un home que cau en el joc dels tafurs i la violència. El que en la novel•la és la deportació a Louisiana de Manon, on mor en braços del seu amant penedit, aquí es limita a l’intent del noble d’alliberar la noia al moll de l’Havre, on ella expira de fatiga.


Què hem de fer si el setè dia de confinament encara som positius?\nEls experts recomanen d'allargar el confinament a deu dies si les persones continuen essent positius passada la quarantena\nActualització: 11.02.2022 - 14:02\nAmb l’arribada de l’òmicron, menys letal però més encomanadissa que no pas variants anteriors, la xifra de positius diaris s’ha enfilat fins a nivells mai vists. Per això, aquestes darreres setmanes milers de persones s’han hagut de confinar durant almenys set dies, d’acord amb les mesures sanitàries vigents. Però, una volta transcorregut aquest període d’aïllament, alguns es troben que continuen essent positius, tot i no tenir símptomes i estar, en aparença, plenament recuperats de la covid-19. En aquests casos, què es recomana de fer?\nAllargar el confinament a deu dies, la solució més prudent si continuen essent positius\nSegons el doctor Juan Pablo Horcajada, cap de malalties infeccioses de l’Hospital del Mar de Barcelona, la cosa més prudent és allargar el confinament fins als deu dies, atès que la transmissibilitat és molt més baixa a partir d’aquest punt. Si bé Horcajada admet que hi ha una certa variabilitat respecte de la durada del període de transmissibilitat, que en alguns casos es pot allargar fins al catorzè dia d’infecció, del dia deu en endavant el risc de propagació és mínim. “El dia set encara s’és encomanadís”, diu, però a partir del desè dia la càrrega viral –i, per tant, les probabilitats d’escampar el virus– és molt més baixa. Tot i que no és pas infreqüent que els asimptomàtics encara siguin positius el setè dia de contagi, més enllà d’aquests deu dies és poc comú, afegeix.\nA partir del desè dia, aquells que encara siguin positius però no tinguin símptomes poden deixar d’aïllar-se. Així i tot, puntualitza el doctor, caldrà que actuïn amb prudència al llarg dels dies següents i mantinguin en tot moment l’ús de la màscara i redueixin els contactes i l’activitat social. Aquesta recomanació, segons Horcajada, també serveix per a qui s’hagi recuperat del tot del virus. “Abans de tornar a fer vida normal, cal tenir en compte que tot just s’acaba de passar la covid-19”, alerta.\nLes baixes laborals per covid-19: Com s’ha de demanar? Què passa si el CAP no us la facilita?\nEn aquest sentit, el doctor recorda que en les mesures de contenció pandèmica sempre s’ha de trobar un cert equilibri personal i laboral: si bé del punt de vista científic seria prudent d’allargar l’aïllament més enllà d’aquests deu dies, una quarantena més llarga segurament no la compliria la major part de positius, si més no els asimptomàtics. Econòmicament parlant, afegeix, prolongar el període de baixa per covid-19 també podria tenir conseqüències adverses, atès que causaria afectacions importants al mercat laboral. Aquesta, de fet, és la mateixa lògica que van esgrimir les autoritats sanitàries quan, en plena sisena onada, van reduir el període de confinament de deu dies a set.\nEl confinament de cinc dies, massa curt\nAixí i tot, cal vetllar perquè la balança no es decanti excessivament cap a l’altre costat. És per això que Horcajada es mostra totalment en desacord amb la proposta, formulada originàriament per la Comunitat de Madrid, d’escurçar el confinament de set dies a cinc. Recorda que, segons un estudi recent de l’Agència de Seguretat Sanitària del Regne Unit, el punt de més transmissibilitat se situa entre el quart dia d’infecció i el cinquè, independentment de si el pacient té símptomes. Segons l’informe, el percentatge de positius que continuen essent infecciosos al cinquè dia és d’un 31%, una xifra que baixa a un 16% a partir del setè dia i és de tan sols un 5% a partir del desè.\nQuè cal fer si tenim símptomes de covid-19 o hem estat en contacte amb un positiu?\nSón unes conclusions similars a les d’un altre estudi elaborat recentment per l’Institut de Malalties Infeccioses i el Centre de Control de Malalties del Japó, segons el qual el pic de transmissibilitat és entre el tercer dia i el sisè, una forquilla semblant a la de l’informe del Regne Unit. Respecte de la transmissibilitat, el setè dia de contagi els investigadors van trobar càrrega viral en tan sols un 19% dels participants, i a partir del desè ja no en van trobar en cap dels participants. El cinquè dia, tanmateix, la meitat de casos continuaven essent contagiosos.\nAquesta proposta d’escurçar les quarantenes, de fet, tampoc no ha estat del tot ben rebuda per les administracions: si bé les autoritats del País Valencià s’han mostrat disposades considerar-la, a Catalunya el comitè científic assessor l’ha desaconsellada. Una opció intermèdia és que els que siguin negatius el cinquè dia de contagi puguin escurçar la quarantena a sis dies. És una estratègia que ja s’aplica en països com ara el Regne Unit, però que ací encara no s’ha proposat.


Nens Aprendre Joguines de Tablet Els Beneficis i Desavantatges - Notícies - ZHEJIANG MACA EDUCATIONAL SUPPLIES CO., LTD.\nInfantil Aprendre el joguet de tauletes Els beneficis i desavantatges\nInfantil Tablet PC i altres joguines electròniques per convertir-se en els 2 productes més venuts de la temporada de compres de Nadal, perquè molts pares tenen una esperança de Tablet PC perquè els nens comprin productes electrònics a mida.\nLa guerra de Tablet PC és imminent. Leap Pad2 sembla estar fora del món, però el destí dels nens, per a la seva futura utilització de la tableta real per preparar-la. Els nens de Learning Tablet Toy\nS'entén que ha aparegut en una llista semblant i obté bons resultats. El producte actualitzat està equipat amb un processador més ràpid, una memòria més gran i una càmera addicional a la part frontal del dispositiu.\nUn producte molt bo, el disseny és molt creatiu, molt nou i d'estil ipad perquè els nens tinguin interès per aprendre, i la funció és completa, còmoda, fàcil d'usar, fàcil d'operar, una voluntat didàctica, el treball també és molt fi ,, Resistent a caure, el color rosa, com a nenes, el cost és alt, val la pena comprar.\n(També coneguda com a màquina de lectura intel·ligent d'ordinador, llibres de text electrònics interactius en anglès, màquina de lectura síncrona, màquina de lectura intel·ligent de punts en anglès, llibres electrònics, llibres de text electrònics, etc.) és la moderna tecnologia d'informació digital i les últimes necessitats d'ensenyament d'una combinació perfecta Productes interactius d'aprenentatge. És a través del milió de punts del sistema de posicionament d'inducció electromagnètica i la tecnologia de clic del sensor sense fils i altres mitjans d'alta tecnologia, el text dels llibres de text en un aprenentatge ha de ser un so arbitrari dels llibres de text d'àudio. En termes de laics, es tracta d'un producte educatiu màgic que permet que el llibre de text parli. Joc de nens de Learning Tablet\nCom s'utilitza el punt correcte de la màquina? La pronunciació correcta és:\n1. Aquest llibre ha produït un fitxer de pronunciació i s'ha registrat per moment (no es pot llegir cap llibre)\n2. llibre, la selecció del número de pàgina és correcta\n3. El llibre es col · loca en la posició correcta a la tableta. Joc de nens de Learning Tablet\nPer tant, abans d'utilitzar el llibre de text corresponent per descarregar el fitxer electrònic fins al punt de la memòria de la màquina, els fabricants donaran una informació de descàrrega al lloc, l'ús de llibres de text i editors perquè coincideixin amb el nom. Aprendre els llibres de text, els primers llibres de text sobre la lectura de la caixa de llibres, el llibre per obrir a la pàgina per aprendre, a la màquina per triar el llibre, és a dir, heu de llegir el llibre seleccionat per primera vegada i, a continuació, seleccionar la pàgina , Si si voleu connectar el fil al host, podeu llegir-lo\nAltres característiques com l'aprenentatge facial, el reproductor MP4, el diccionari electrònic, l'ús de similars bàsiques, aprenen que és molt senzill, els pares han d'explorar l'ús de les habilitats per desenvolupar l'interès dels nens.\nUn parell de: La popularització i el desenvolupament dels nens E-books\nSegüent: Multiprocessament d'aprenentatge d'àudio Sketchpad al final és bo o dolent


Nova temporada de curses de muntanya de la FEEC | Atletisme Català\nInici General Nova temporada de curses de muntanya de la FEEC\nNova temporada de curses de muntanya de la FEEC\nUn any més, la FEEC coordinarà les competicions oficials de curses de muntanya, una de les disciplines esportives que durant els darrers anys ha experimentat un creixement més important.\nEnguany, les novetats són importants i significatives. Així, pel que fa a la Copa Catalana, la temporada començarà el 2 de maig amb la tradicional Cursa dels Mossos dEsquadra, mentre que finalitzarà el 7 de novembre amb la disputa de la Cursa de Montserrat Nord, enguany novetat en la Copa juntament amb la Cursa de Tivissa. La temporada, doncs, sallarga de manera notable respecte ledició de lany passat.| Pel que fa al Circuit Català de Curses de Muntanya, les principals novetats són la inclusió tant de la Cursa de les Fonts (Xerta), com de la Faiada (Alta Ribagorça). Per la seva banda, el Campionat de Catalunya individual, la prova escollida per celebrar-lo serà la Cursa de Muntanya de Paüls, en terres de lEbre, el 23 de maig. Finalment, cal destacar la creació del I Campionat de Curses Verticals. Una competició que estarà integrada per la ja mítica Cuita el Sol i per la recent Cara Amón, cursa vertical que va néixer lany passat i que es disputa a Barruera (Vall de Boí). Al web de la FEEC podeu consultar tot els calendaris de les diferents competicions de curses de muntanya 2010. Esperem que gaudiu de la nova temporada. Salut i quilòmetres!


Educar avui: Per què des de Rosa Sensat no podem donar suport als manifestos en defensa de les escoles bressol de l’Ajuntament de Barcelona\nPer què des de Rosa Sensat no podem donar suport als manifestos en defensa de les escoles bressol de l’Ajuntament de Barcelona\nDes dels seus inicis, l’Associació de Mestres Rosa Sensat ha estat i segueix estant al costat dels milers de professionals que de manera callada i constant han fet real el gran canvi de paradigma en l’educació dels més petits: de la guarderia a l’escola bressol.\nPer tant, per no oblidar tanta feina feta i poder afrontar amb força el futur, des de Rosa Sensat no podem donar suport als manifestos en defensa de les escoles bressol de l’Ajuntament de Barcelona.\nPer dues qüestions de forma i altres de fons.\nLes qüestions de forma són:\nPrimera: A l’entorn de la situació crítica que viuen les escoles bressol de Barcelona hi ha dos manifestos, un datat el novembre de 2011, que podríem subscriure, i un altre datat el gener de 2012, que no podem subscriure. Hi ha, doncs, una duplicitat que fa difícil pronunciar-se.\nSegona: La problemàtica de les escoles bressol de Barcelona en cap cas està al marge de la que pateixen totes les de Catalunya, i considerem que avui el que cal és fer una acció coordinada per al conjunt del país.\nLes qüestions de fons són:\nEn el context actual de crisi econòmica, però també de valors, és molt fàcil ressuscitar el fals dilema sobre si la prioritat ha de ser la quantitat o la qualitat. Podem dir “fals dilema” perquè el segle XX ha estat testimoni que la quantitat és un element inherent o indissociable de la qualitat, ja que sense qualitat les escoles es buiden perquè no aporten res, ni als infants, ni a la societat. Per tant només és possible garantir el Dret a l’Educació, si aquesta és de qualitat, perquè en educació no tot val.\nPer garantir el Dret a l’Educació calen els recursos necessaris perquè aquesta respecti la dignitat dels infants: calen unes ràtios adequades, cal un professional regular, estable i ben format, cal que l’educació sigui accessible a tot infant, visqui on visqui de Catalunya.\nQuan diem “ràtios adequades”, ens limitem a exigir les acordades en la Xarxa Territorial d’Educació Infantil de Catalunya durant el curs 2004-2005:\n- 6 infants de menys d’un any\n- 9 infants d’un a dos anys\n- 15 infants de dos a tres anys\nTot i que considerem desitjable poder aconseguir algun dia les recomanades per la Xarxa d’Atenció a la Infància de la Comissió Europea:\n- 4 infants de menys d’un any\n- 6 infants d’un a dos anys\n- 8 infants de dos a tres anys\nQuan diem “un professional”, ens limitem a exigir el que marca la llei: mestre o tècnic superior d’educació infantil, ambdues formacions amb una contractació estable, una remuneració d’acord amb la dignitat del seu treball i amb un temps remunerat per poder treballar en equip i seguir formant-se.\nQuan diem “accessible”, ens limitem a exigir que l’oferta pública aculli a tot infant de Catalunya, tant si viu en un poble com en una ciutat, tant si la seva família té recursos econòmics com si no en té, tant si treballen, estudien o estan a l’atur.\nEl Dret a l’Educació ha de ser garantit pels poders públics, i el primer responsable de garantir-lo és el govern de la Generalitat. Una responsabilitat que pot delegar als ajuntaments, però en cap cas inhibir-se’n, que és el que ara està passant a Catalunya.\nÉs per totes aquestes qüestions que no podem donar suport als manifestos de Barcelona, perquè des del nostre punt de vista cal anar més enllà en l’exigència de la qualitat i l’abast territorial, que és Catalunya.\nPer això us convidem a subscriure el Manifest\nPublicat per Rosa Sensat a 10:27


26 novembre 2006, 20:22\nPer vore com passa el temps no cal anar molt lluny… el que queda clar és que la Força, d'una manera o altra, ens continua acompanyant. Mireu com mossèn Darth Vader em dóna forces per iniciar la meua croada espacial i com intento convèncer a la jaka de les bondats del Costat Fosc…\nJa fa un anyet, benvolguts lectors especiaires, obríem les portes del Basar de les Espècies. I entre parada i parada hem anat coneixent nous amics i amigues, retrobant-ne d'antics, i projectant trobades per fer-ne de nous.\nPerò, tal i com diria el meu amic Heràclit, Πάντα ῥεῖ καὶ οὐδὲν μένει («Tot flueix, res s'està quiet»). Així que el basar ha decidit mudar-se a unes noves estances, molt més espaioses i, esperem, més estables del que el vell blocat gentilment ens havia deixat en úsdefruit fins avui. I tal com han fet abans que naltros grans exploradors cibernètics, com el dani, emprenem el camí amb l'esperança sempre posada en el futur de la Humanitat.\nAixí, pos, queda inaugurada la nova etapa del basar de les espècies, i la nova adreça (que los seus quartets i suor m'ha costat): http://www.basar.cat\n[Este bloc a partir d'ara continuarà la seua particular odissea a la nova direcció deixant els missatges de blocat per a la posteritat de l'arqueologia informàtica: El bloc és mort, visca el nou bloc!]\n[Si voleu subscriure-vos, la nova direcció de sindicació és la següent: http://www.basar.cat/?feed=rss2]


La galeta Magic Johnson i l'esposa celebren el 25è aniversari de la filla Elisa amb fotos i missatges dolços - Gent\nLa galeta Magic Johnson i l'esposa celebren el 25è aniversari de la filla Elisa amb fotos i missatges dolços\nLa modela i aspirant a la dissenyadora de moda Elisa Johnson acaba de celebrar el seu 25è aniversari, envoltada de la seva amorosa família.\nIcona de bàsquet Saló de la fama Magic Johnson i la seva dona Cookie Johnson van celebrar el 25è aniversari de la seva filla adoptiva Elisa, publicant missatges amorosos a Instagram.\nPer no quedar-se al cap, el seu germà gran EJ també va compartir una publicació felicitant a la seva germana, amb una magnífica foto dels dos germans vestits de matar per una nit a la ciutat.\nElisa és un model d’èxit i estudiant de disseny de moda al Fashion Institute of Technology\nMagic Johnson, la seva dona Cookie i el seu fill Earvin 'EJ' Johnson III durant la nit d'obertura de 'To Kill a Mockingbird' el 2018 / Font: Getty Images\nEL MESSATGE AMOR DE MÀGICA JOHNSON\nJohnson, OMS va adoptar Elisa amb la seva dona Cookie quan era un bebè després de descobrir que era seropositiva i que no podia tenir més fills, va publicar un missatge amorós en el seu 25è aniversari.\nVa compartir una foto de si mateix amb Elisa, a la terrassa d’un iot, i en el seu títol, li va desitjar un feliç aniversari i va demanar a Déu que continués beneint-la.\nFeliç 25 anys d'aniversari cosa Mz @elisajohnson !!! Estic molt emocionat per vosaltres mentre continueu el vostre viatge amb caputxa i l’adhesió del vostre poder personal, a més de fomentar tots els vostres talents i intuïcions de regals increïbles. Que aquest any sigui un dels millors i pot ser que els vostres somnis continuïn manifestant-se en realitat. T'estimo #teamthis\nUna publicació compartida per EJ Johnson (@ejjohnson_) el 22 de desembre de 2019 a les 13:25 PST\nMENSAJE DE COOKIE JOHNSON A LA SEU FILL\nCookie, que també va publicar un missatge d'aniversari a Elisa a Instagram,va compartir un bon dolç amb la seva filla, i va permetre als seguidors una visió de la seva relació, escriure:\n'M'encanta la dona amb la qual has crescut, ara som més com les millors amigues, i això m'encanta'.\nNo puc creure que en tingueu 25 avui !, on va passar el temps? Sempre seràs la meva nena, però estimo la dona amb la qual has crescut, ara som més com les millors amigues, i m'encanta, prego que el Senyor reveli el seu propòsit per a tu i faci de tot el teu els somnis es fan realitat. T'estimo molt\nUna publicació compartida per Cookie Johnson (@thecookiej) el 21 de desembre de 2019 a les 12:38 PST\nPOST DEL NATGE DE EJ JOHNSON\nJohnson's fill gran amb Cookie, EJ, ha compartit una foto d'ell i de l'Elisa tot vestit per celebrar el seu 25è aniversari. Elisa porta un mini sense tirants blancs amb talons sense ranures, mentre que EJ porta un mini mini asimètric de color negre amb una corretja i unes botes negres altes de genoll.\nFeliç 25è aniversari a la meva bella i preciosa filla @elisajohnson! T'estimo i Déu continuï beneint-vos!\nUna publicació compartida per Earvin 'Magic' Johnson (@magicjohnson) el 21 de desembre de 2019 a les 10:10 am PST\nELISA JOHNSON ONCE VA VOLS SEGUIR ELS PEUS DE PADRE\nElisa ho ésun model d’èxit i estudiant de disseny de moda a l’Institut de Tecnologia de la Moda, però una vegada va jugar a bàsquet i a futbol a l’institut i va somiar amb convertir-se en una estrella de la WNBA.\nElisa també està decidida a retornar i col·labora amb la seva mare a la Ladylike Foundation, una organització dedicada a educar i empoderar dones joves de comunitats desfavorides. però\nFeliç aniversari, Elisa!\nLa filla de Magic Johnson, Elisa, s’escapa estretament de 2 homes armats durant la terrorífica invasió de la llar https://t.co/eRAf1CcsQf\n- Gent (@people) 4 de desembre de 2018\nELISA JOHNSON SUPERTA L’ORDEAL TERRIFICADORA\nFa poc més d’un any, Elisa Johnson va sobreviure a un terrorífic calvari quan dos homes armats van entrar a la casa on estava rentadag.\nEls seus assalts van ser retinguts a les seves amigues mentre que Elisa, que es trobava a la seva habitació, desconeixia sense embuts el drama que es reproduïa a pocs metres.\nQuan es va adonar del que estava passant, Elisa va sortir de la porta del darrere de la casa i va buscar ajuda d’un veí que va trucar al 911.\nAfortunadament, ningú va resultar ferit i els dos homes van fugir de l'escena, un dels quals posteriorment va ser arrestat per la policia.\nimatge de ramon estevez\npatrick mahomes núvia britànica\nla dona d’elvis\ncharlar la mare mare\ndemanda de Braxton


Poliestirè sulfonat càlcic\nInici / Productes / Resincalcio®\nRESINCALCIO® en pols per suspensió oral.\nEl poliestirè sulfonat càlcic és una resina d’intercanvi catiònic l’acció de la qual es desenvolupa principalment en el còlon: en entrar en contacte amb el contingut intestinal es produeix un intercanvi d’ions pel qual cada catió de calci és intercanviat per dos cations de potassi.\nTractament i prevenció de la hiperpotassèmia.\nRESINCALCIO® en pols per suspensió oral es presenta en:\nFlascons multidosi de polietilè d’alta densitat i de 400 g de capacitat, dotat de cullereta dosificadora. El contingut és aproximadament d’uns 5 g de pols.\nSobres unidosi de paper / alumini / polietilè de 15g.\nCada 100 g de pols per suspensió oral contenen 99,75 g de poliestirè sulfonat càlcic.\nConté aroma de vainilla, sense sucres afegits.


Un any sense Mingote - somGranollers\nSergi Mingote el 2019, en l'ascens al Kala Pather (Himàlaia), dins del repte solidari 3x2x8000\nSergi Mingote moria el dissabte 16 de gener del 2021 intentant coronar el K2 (la segona muntanya més alta del món, 8.611 metres) a l'hivern, una fita aleshores mai aconseguida.\nVa ser un cop molt dur. No eren encara les dues del migdia quan la notícia arribava i en un comunicat oficial s'informava que havia tingut un accident i hi afegien: "Per ara, només sabem que s'ha fet mal en una cama". Però no havia passat encara mitja hora quan la fatalitat ja es donava per feta. Un dels primers personatges públics a lamentar la seva mort era el roquerol Salvador Illa, aleshores Ministre de Salut i qui també va tenir unes paraules de record per a Mingote just un mes després dedicant-li la victòria a les eleccions catalanes.\nNo va ser fins a vuit dies després de l'accident quan el cos de Mingote va tornar a casa, en un trajecte que va fer escala a Qatar, des d'Islamabad (Pakistan), i que va cloure amb un comiat íntim i reservat a la família al Tanatori de Granollers.\nUn any ple d'homenatges\nEl primer acte en honor a Mingote va tenir lloc el 20 de gener a casa, amb una plaça de la Vila plena, amb l'emoció a flor de pell i multitud de paraules d'agraïment. "Sergi, quan miris avall, sempre veuràs reconeixement i estima", deia en aquell acte el seu company socialista i successor a l'Alcaldia, Francesc Juzgado, en unes paraules que bé es pot demostrar avui –un any després– que eren ben certes.\nEl seu record s'ha mantingut totalment viu des d'àmbits realment diferents. Parets va perdre el veí i l'exalcalde, però l'Ajuntament li va voler dedicar un espai que quedés per sempre. Des del 10 d'octubre, el parc del Sot d'en Barriques –un espai que va començar a crear-se amb el Sergi a l'Alcaldia– compta amb una escultura del vallesà Carles Vives dedicada a Mingote, anomenada L'ocell que va volar més alt.\n'L'ocell que va volar més alt', l'escultura en el seu honor al Sot d'en Barriques | Aj. Parets\nAquest element es va inaugurar coincidint amb la primera Diada de l'Esport i la Cultura Inclusiva, a càrrec d'Onat Foundation, fundació que va crear el paretà conjuntament amb el franquesí Francesc Colomé. Més enllà de la política, Mingote va destacar per ser un enorme –i multifacètic– esportista, així com per la seva vena solidària i inclusiva, trets que es van destacar en aquella jornada en què la seva vídua, Míriam Roset, hi feia una petició: "Només us demano que no caigui en l'oblit".\nEl nom de l'alpinista paretà quedarà gravat més enllà d'aquesta estàtua a Parets. La cursa solidària OnCodines Trail li va dedicar un tram del recorregut; un quilòmetre de la Mitja de Granollers –concretament el 15è– també du el seu nom des del 2021; i, entre d'altres, el CAR de Sant Cugat l'homenatjava el passat setembre. A més, a l'octubre va ser declarat ciutadà honorari de Missirah (Senegal).\nUn espai per recordar-lo\nL'Ajuntament de Parets habilitarà un espai diumenge per recordar Sergi Mingote, tot coincidint amb el primer aniversari del seu traspàs. Segons informa l'Ajuntament, així s'ha acordat amb la família. Durant el proper diumenge 16 de gener, s'habilitarà un espai al voltant de l'escultura de Sergi Mingote al parc del Sot d’en Barriques perquè qui ho desitgi dipositi una espelma, un ram o un record en homenatge al reconegut alpinista i exalcalde paretà, Sergi Mingote. "No està previst cap acte institucional, més enllà d'aquest càlid record del seu poble envers en Sergi", informa l'Ajuntament de Parets.


Per: Judit Pastor i Costa (@tidujpc) i Anna Solà (@annasola23)\nEl cooperativisme pren força. Recentment l’Ajuntament de Barcelona ha impulsat una xarxa de municipis compromesos amb aquest tipus d’economia, juntament amb Badalona, Santa Coloma de Gramenet i Sabadell, entre d’altres. A més, ha implantat la figura Comissionat per l’Economia Cooperativa, Social i Solidària.\nPerò de què parlem quan parlem de cooperativisme? En termes generals, les empreses cooperatives es caracteritzen per prioritzar les persones per sobre del capital, s’organitzen de manera democràtica i demostren compromís social i voluntat per dur a terme el desenvolupament local. Tanmateix, no totes segueixen la mateixa tendència.\n“Dins el cooperativisme català, hi ha models molt arrelats al territori, amb una visió local, i d’altres que tenen una visió més àmplia, amb voluntat d’expansió i internacionalització”, apunta el director de la Confederació de Cooperatives de Catalunya (CoopCat), Joseba Polanco, que considera que ambdós models són compatibles.\nDos exemples paradigmàtics de la diversitat del sector són el Grup Clade i La Ciutat Invisible. Clade és una gran estructura empresarial que agrupa les cooperatives Abacus, Plana de Vic, Escola Sant Gervasi, La Fageda i Suara, entre d’altres, a més d’empreses mercantils com Blanquerna o Lavola.\nLa Ciutat Invisible és una cooperativa de producció cultural que té com a objectiu “crear i difondre pensament crític i pràctiques socials d’organització”. Així la defineix Ivan Miró, sociòleg, membre de la Xarxa d’Economia Solidària i un dels impulsors del projecte, que inclou una llibreria, una àrea de disseny gràfic i web, i realitza tasques d’investigació, recerca, formació, consultoria i assessorament a cooperatives.\nDonada la gran dimensió de Clade, David Cos, vicepresident d’aquest grup empresarial i membre del Consell Assessor del Cooperativisme (CAC), considera que “la inversió de capital és imprescindible perquè les empreses creixin i puguin competir en el mercat global”. En canvi, Miró sentencia: “No creem cooperatives per a competir al mercat o entre nosaltres, sinó per canviar les regles del joc i avançar cap el mercat social i el postcapitalisme. Fa falta una mica més d’humilitat i menys imperialisme”.\nCapital i treball: l’eterna dicotomia\nEl Grup Clade i La Ciutat Invisible són dues de les 4.195 cooperatives que hi ha a Catalunya, que donen feina 40.823 persones. El sector és ampli i divers: dins la denominació de cooperativisme, s’hi inclouen empreses de consum, serveis, agràries, d’habitatge, d’ensenyament i de treball.\nMalgrat les discrepàncies existents al sector, una de les idees comunes és que el cooperativisme ha de créixer. Actualment, suposa el 4% del PIB català. Per tal de garantir un marc legal per les diferents cooperatives que existeixen, el passat juliol la Generalitat va modificar la Llei de cooperatives catalana. Segons el director de la Federació de Cooperatives de Treball de Catalunya, Guillem Perdrix, “la nova llei pretén facilitar la gestió i creació de cooperatives, permetre l’accés al finançament de les cooperatives i, en definitiva, convertir-les en empreses més capitalitzades”.\nPerò no tothom hi està d’acord. Miró considera que “el fet que hi hagi inversors privats a les cooperatives desvirtua totalment el model i posa en perill la naturalesa igualitària i democràtica de les cooperatives”, i afegeix: “Qui vulgui fer capitalisme, té totes les fórmules per a fer-ho. No volem que ens emmerdin un model que hem fet per transformar la societat, no per ser rics”.\nRamon Bastida, professor de comptabilitat i finances de la Universitat Pompeu Fabra, explica que en les cooperatives prevalen les persones, i tot i que el capital és necessari, “ha d’estar en un segon pla, evitant que tingui el control”. Polanco ho precisa: “El capital és una eina, no l’element de poder”.\nLa tradició actual, històrica i vigent és la que segueix el model de capital social, és a dir, aquell aportat per les persones que hi treballen. D’aquesta manera, no es produeix cap distinció entre capital i treball, ja que les persones treballadores són propietàries de la cooperativa i, per tant, tenen participació directa en la gestió del procés productiu, de la propietat i dels beneficis.\nDel segle XIX a l’actualitat\nEl cooperativisme va néixer al segle XIX dins el sí del proletariat com una eina per transformar el capitalisme i va consolidar-se en l’època de la Generalitat republicana. Actualment ha agafat força, gràcies a la suma de diversos factors: l’esclat de la crisi, l’auge dels moviments socials i l’efervescència del municipalisme.\nArcadi Oliveres, economista i activista per la justícia social i la pau, reconeix la importància de “l’actuació subsidiària”, és a dir, l’actuació a nivell local: “Si una cosa la pots fer a nivell local, no la facis a nivell comarcal i si la pots fer a nivell comarcal, no la facis a nivell autonòmic”, explica.\nEn canvi, Cos considera que hi ha altres vies per enfortir el cooperativisme. Ell aposta per la creació de macroestructures basades en la intercooperació, per situar el cooperativisme en una posició destacada dins l’economia plural.\nEn el cas de la creació d’una república catalana independent, quin hauria de ser el pes del cooperativisme?\nBastida considera que “tindria un paper important, perquè els partits que estan impulsant actualment la transició estan sensibilitzats amb el sector”. Més enllà dels partits polítics, Polanco diposita la seva confiança en la ciutadania i explica que “un territori més petit serà capaç de desenvolupar molt millor les eines de la democràcia participativa, les persones tindran més pes de participació en les polítiques d’administració pública i el cooperativisme es desenvoluparà molt més si així ho desitgen”.\nMiró reconeix les febleses d’aquest model, fins ara alternatiu i incapaç de cobrir totes les necessitats actuals de l’economia catalana. Tot i això, considera que “en cas d’un procés constituent emancipador com el que podem viure pròximament, l’economia social i solidària hauria d’inspirar pràctiques que trenquin amb el capitalisme”.\nOliveres va més enllà i veu el cooperativisme com una base per articular un nou model socioeconòmic: “Si no ens agrada el model actual, hem d’anar a raure a l’economia cooperativa. Mica en mica, el cooperativisme ha de destrossar aquest sistema 100% corrupte, 100% innaceptable i 100% criminal que es diu capitalisme”.


Trenes tallades. Records d'una nena de Rússia - Centre Cívic Urgell\nConferències Trenes tallades. Records d’una nena de Rússia\nDia: 19 de març de 2018\nTrenes tallades. Records d’una nena de Rússia, és el relat corprenedor dels anys d’exili forçat de la Roser Rosés, una nena de 12 anys, que l’any 1938 va ser enviada pels seus pares a la URSS per a salvaguardar-la dels estralls de la Guerra Civil, del que va tornar l’any 1947 convertida en una dona amb unasensibilitat i una formació incompatible amb l’Espanya franquista. És la història lúcida, tendra i intensa d’una infantesa i adolescència marcades per les guerres que ha tardat molts anys en poder ser explicada. Una història contra l’oblit que tindrem la sort d’escoltar en primera persona.\nA càrrec de Roser Rosés, autora del llibre Trenes tallades.


Calen «vals de consum» per treure el comerç local de l’UCI – LA VEU D'ALGEMESÍ\nCalen «vals de consum» per treure el comerç local de l’UCI\nHome/Actualitat/Calen «vals de consum» per treure el comerç local de l’UCI\nMés Compromís per Algemesí considera que és la millor manera d’incentivar el consum dins del poble, i aposta per “cupons” entre 30 i 50 euros dels quals la meitat els posaria l’ajuntament.\nMés Compromís per Algemesí.- Tal i com ja diguérem fa setmanes l’economia d’Algemesí ha entrat en l’UCI i necessitem reanimar-la. És per això que presentàrem una moció per treballar conjuntament cinc pilar bàsics de la nostra economia. L’equip de govern desestima les nostres idees no perquè siguen dolentes, sinó perquè són nostres. No obstant això, la nostra obligació és continuar pensant en i per Algemesí I per això presentem una nova proposat que considerem fonamental per a la recuperació econòmica: El comerç local i el sector de serveis necessita d’un fort impuls per a reactivar-se. Necessita que els veïns i veïnes del poble vagen a comprar a la botiga del poble, i això cal impulsar-ho a través del que anomenem: Programa d’Emissió de Vals de Consum Reactiva Algemesí.\nAmb aquest programa d’emissió de “cupons”, estem pensant en els comerços del poble dedicats a la venda de productes de roba i confecció, sabateries, complements, quioscs, floristeries, joieries, etc… i també en autònoms i establiments del sector serveis. Aquests emprenedors i emprenedores necessiten d’una bona campanya de foment del consum local que incentive als nostres ciutadans i ciutadanes a consumir en Algemesí en lloc de consumir per internet o en altra població. D’eixa manera ajudem als emprenedors i emprenedores, però al mateix temps també a la ciutadania en general. Tots guanyen, ningú perd i els diners dels algemesinecs es queden en Algemesí que és on fan falta.\nProposem que l’ajuntament emeta vals per al consum dels comerços que s’adherisquen a este programa, de tal forma que se subvencionaria la compra que realitze el consumidor al 50 %. De moment no volem concretar quanties, perquè volem que siga la quantia final siga estudiada pel departament tècnic i Oficina Técnica Econòmica d’Algemesí (OTEA), amb la col·laboració de ACSA i EMPAL, però apostem per un val d’entre 30 i 50€ de valor nominal en el qual la meitat de la quantitat seria aportada per l’ajuntament i l’altra meitat el consumidor. No cal dir que la nostra proposta comporta no sols implicar a ACSA I EMPAL sinó fins i tot a la nostra Cooperativa bancaria Caixa Rural d’Algemesí, que també seria fonamental per a instrumentalitzar la proposta.